Document ID: 32005D0501

KOMMISSIONENS BESLUTNING
af 12. juli 2005
om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum, for så vidt angår Algeriet, Bahamas og Grenada
(meddelt under nummer K(2005) 2551)
(EØS-relevant tekst)
(2005/501/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), særlig artikel 2, stk. 2, og
ud fra følgende betragtninger:
(1)
Ved Kommissionens beslutning 97/296/EF af 22. april 1997 om listen over tredjelande, hvorfra det er tilladt at indføre fiskerivarer til konsum (2) er der opstillet en liste over lande og områder, hvorfra det er tilladt at importere fiskevarer til konsum. Del I i bilaget til nævnte beslutning indeholder listen over de lande og områder, der er omfattet af en særlig beslutning i henhold til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (3), og del II i nævnte bilag indeholder listen over de lande og områder, der opfylder betingelserne i artikel 2, stk. 2, i beslutning 95/408/EF.
(2)
I Kommissionens beslutning 2005/498/EF (4), 2005/499/EF (5) og 2005/500/EF (6) er der fastsat særlige betingelser for import af fiskevarer fra Algeriet, Bahamas og Grenada. Disse lande bør derfor optages på listen i del I i bilaget til beslutning 97/296/EF.
(3)
Af hensyn til klarheden bør de pågældende lister erstattes helt.
(4)
Beslutning 97/296/EF bør derfor ændres i overensstemmelse hermed.
(5)
Nærværende beslutning bør anvendes fra samme dato som beslutning 2005/498/EF, 2005/499/EF og 2005/500/EF, for så vidt angår import af fiskevarer fra Algeriet, Bahamas og Grenada.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 97/296/EF affattes som angivet i bilaget til nærværende beslutning.
Artikel 2
Denne beslutning anvendes fra den 28. august 2005.
Artikel 3
Denne beslutning er rettet til medlemsstaterne.
Udfærdiget i Bruxelles, den 12. juli 2005.

Labels: 5
0
3
6
18